stanford-oval/wikipedia huggingface dataset:
Ryan Newman

| Ryan Newman |
| --- | --- |
 Newman vuonna 2016.
Henkilötiedot
Koko nimi:  Ryan Whitney Newman
Syntynyt: 24. toukokuuta 1998 (ikä 26) Manhattan Beach, Kalifornia Yhdysvallat
Ammatti:  näyttelijä, laulaja, malli
Näyttelijä
Aktiivisena:  2006–
Palkinnot
 Young Artist * 2011 
Aiheesta muualla
IMDb 
Ryan Whitney Newman (s. 24. toukokuuta 1998 Manhattan Beach, Kalifornia Yhdysvallat) on yhdysvaltalainen näyttelijä, laulaja ja malli. Hän tuli tunnetuksi sarjassa Zeke and Luther Ginger Falconena ja elokuvassa Zoom: Supersankariopisto Emily Hobbsina.
Perhe

Ryanin vanhemmat ovat Rick ja Jodi Newman, ja heillä on Ryanin lisäksi yksi tytär, Jessica. Ryanin vanhemmat eivät alkuun pitäneet näyttelemistä hyvänä tyttärelleen mutta huomasivat pian, ettei Ryania voinut estää, ja he antoivat hänelle kaiken tukensa.
Ryan asuu Pohjois-Kaliforniassa isänsä, äitinsä ja isosiskonsa Jessican kanssa. Ryan harrastaa hip hop -tanssia, voimistelua ja laulamista.
Ura

Nuorena Newman aloitti näyttelijän uran pääsemällä televisio- ja lehtimainoksiin. Hän teki muun muassa Kraft Foodsin mainoksen.
Nuorena pääsi tekemään ensimmäisen elokuvaroolin kahdeksanvuotiaana elokuvissa Zoom: Supersankariopisto, jossa hänen vastanäyttelijöinä olivat Tim Allen, Courteney Cox ja Chevy Chase. Samana vuonna hän antoi äänensä Elizalle tietokoneanimaatiossa Monsteritalo.
Newman on vieraillut muutamissa jaksoissa Disney Channelin nuortensarjassa Hannah Montana. Hän on myös vieraillut Disneyn sarjoissa Onnea matkaan, Charlie! ja Disney XD:n Zeke and Luther.
Vuonna 2012 Newman nimettiin Emily Hobbsin rooliin tilannekomediasarjaan See Dad Run.
Newman on näytellyt muun muassa Maybellinen mainoksissa, ja toiminut mallina lehdissä Inspire Magazine ja Dream Magazine sekä Kaiya Eve -vaatemerkin kuvauksissa 2009.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 2006 | Monsteritalo | Monster House | Eliza | äänirooli |
| 2006 | Zoom: Supersankariopisto | Zoom | Cindy Collins |  |
| 2008 | Lower Learning | Lower Learning | Carlotta |  |
| 2012 | The Call | The Call | Becky | lyhytelokuva |
| 2015 | AthenaGirls | AthenaGirls | Marcie | lyhytelokuva, tunnetaan myös nimellä "SuperNovas" |
| 2015 | Sharknado 3: Oh Hell No! | Sharknado 3: Oh Hell No! | Claudia Sheperd | Syfyn televisioelokuva |
| 2016 | The Thinning | The Thinning | Sarah Foster |  |
| 2016 | Bad Sister | Bad Sister | Zoe | Lifetimen televisioelokuva |
| 2016 | Sharknado: The 4th Awakens | Sharknado: The 4th Awakens | Claudia Sheperd | Syfyn televisioelokuva |
Televisiosarjat
| Vuosi | Suomenkielinen nimi | Alkuperäinen nimi | Rooli | Huom. |
| 2007 | Hannah Montana | Hannah Montana | nuori Miley Stewart | 4 jaksoa |
| 2009–2012 | Zeke and Luther | Zeke and Luther | Ginger Falcone | päärooli |
| 2010 | Onnea matkaan, Charlie! | Good Luck Charlie | Kit | 1 jakso |
| 2012–2015 | See Dad Run | See Dad Run | Emily | päärooli |
| 2013 | Big Time Rush | Big Time Rush | omana itsenään | 1 jakso |
| 2015– | The Thundermans | The Thundermans | Allison |  |
| 2016 | Paradise Run | Paradise Run | omana itsenään | 1 jakso |
Musiikkivideot
| Vuosi | Kappale | Kappale | Artisti | Huom. |
| 2010 | Happy Universal Holidays | Happy Universal Holidays | Adam Hicks ja Ryan Newman |  |
| 2010 | Summertime | Summertime | Daniel Curtis Lee ja Adam Hicks |  |
| 2011 | If Earth Could Speak | If Earth Could Speak | Disney XD |  |
Palkinnot ja ehdokkuudet

| Vuosi | Palkinto | Kategoria | Teos | Lopputulos | Viite |
| --- | --- | --- | --- | --- | --- |
| 2007 | Young Artist -palkinto | Best Performance in a Feature Film – Age Ten or Younger | Zoom: Supersankariopisto | Ehdokkuus |  |
| 2008 | Young Artist -palkinto | Best Performance in a TV series – Recurring Young Actress | Hannah Montana | Ehdokkuus |  |
| 2011 | Young Artist -palkinto | Best Performance in a TV series (Comedy or Drama) – Leading Young Actress | Zeke and Luther | Voitto |  |
Aiheesta muualla

Wikimedia Commonsissa on kuvia tai muita tiedostoja aiheesta .
Ryan Newman Internet Movie Databasessa. (englanniksi)
Ryan Newman Twitterissä
Pierre Le Moyne d’Iberville

| Pierre Le Moyne d’Iberville |
| --- | --- |

Henkilötiedot
Syntynyt: kastettu 20. heinäkuuta 1661 Ville Marie, Uusi Ranska (nykyään Montreal, Kanada)
Kuollut: 9. heinäkuuta 1706 (44 vuotta) Havanna, Capitanía General de Cuba
Pierre Le Moyne d’Iberville et d’Ardillières (kastettu 20. heinäkuuta 1661 Ville Marie, Uusi Ranska (nykyään Montreal, Kanada) – 9. heinäkuuta 1706 Havanna, Capitanía General de Cuba) oli Uudesta Ranskasta kotoisin ollut upseeri ja tutkimusmatkailija, joka perusti Louisianan siirtokunnan. Hän oli sotilasarvoltaan Ranskan laivaston capitaine de vaisseau.
Aiheesta muualla

Kuvia tai muita tiedostoja aiheesta Pierre Le Moyne d’Iberville Wikimedia Commonsissa
Round Table

Round Table eli RT on nuorten miesten kansainvälinen järjestö. Järjestö perustettiin Norwichissa vuonna 1927. Suomessa se toimii nimellä Round Table Suomi Finland eli lyhyemmin RTSF. Järjestön kotisivut löytyvät osoitteesta www.rtsf.fi.
Round Table on kansainvälinen nuorten miesten järjestö, joka kehittää jäseniään aktiivisiksi, vastuuntuntoisiksi ja palvelualttiiksi kansalaisiksi. Järjestön kansainvälinen motto Adopt – Adapt – Improve on Suomessa hioutunut muotoon Omaksu – Suvaitse – Kehity. Järjestö kokoaa yhteen 18–40-vuotiaita ammattialansa päteviä edustajia oppimaan sekä innostamaan ja haastamaan toisiaan. RT laajentaa jäsentensä näköpiiriä heidän oman alansa ja seurustelupiirinsä ulkopuolelle ja siten saattaa heidät keskinäiseen yhteistyöhön ja ystävyyteen. Asioita jaetaan avoimesti luottamuksella, ja toisia jäseniä autetaan toimimaan positiivisesti kotona, töissä ja yhteiskunnassa.
Suomen toiminta jakaantuu piireihin, joihin kuuluu kyseisen alueen paikalliset klubit. Klubit on numeroitu perustamisajankohtansa perusteella. RT-klubit kokoontuvat paikallisesti ja säännöllisesti. Kokoukset ja tapahtumat keskittyvät henkilökohtaiseen kehittymiseen, hauskanpitoon ja toveruuteen. Yhteisö on erittäin aktiivinen nuorten miesten verkosto. Tällä hetkellä Suomessa on RT-toimintaa yli 80 paikkakunnalla. Klubeissa on yhteensä lähes 1 800 jäsentä eri ammattialoilta.
Pyöreä pöytä symbolisoi samanarvoisuutta ja sen ympärillä jokainen paikka on yhtä arvokas. Jokaisella pöydän ääressä istuvalla on oikeus tuoda vapaasti julki mielipiteensä ja velvollisuus kuunnella toisten mielipiteitä. Pyöreä pöytä esiintyy luonnollisesti Round Table -järjestön ja klubien tunnuksena viireissä, rintamerkeissä ym. Eri maiden RT-järjestöjen merkeissä on tunnukseen yhdistetty usein maan värit, kansallinen tunnus tai kuten Suomessa, lippu.
Kansainvälinen toiminta

RTSF kuuluu osaksi Round Table International -organisaatiota eli RTI:tä, jonka kotisivut löytyvät osoitteesta www.rtinternational.org. Suomi kuuluu NEAR-alueeseen, jossa ovat Pohjois-Eurooppa, Amerikka ja Venäjä. Maantieteellisiä alueita on yhteensä viisi. Round Table Internationalin presidentti kaudella 2016–2017 oli torniolainen Kaj Kostiander.
Historia

Round Table sai alkunsa Englannissa vuonna 1927. Ensimmäisen RT-klubin perustaja oli 28-vuotias Louis Marchesi Norwichista. Nuorena liikemiehenä hän oli todennut, että nuorten oli vaikea saada yhteyttä ikätovereihinsa oman ammattialansa ulkopuolelta.
Marchesi perusti ongelman ratkaistakseen nuorten miesten klubin, Round Tablen. Ensimmäinen klubi perustettiin vuonna 1927 ja Englannin kansallinen RT-järjestö vuonna 1929. Vuonna 1936 perustettiin ensimmäinen klubi Englannin ulkopuolelle Kööpenhaminaan. Kansainvälinen RT-kattojärjestö, Round Table International, toimi aluksi vuosina 1947–1960 ja on toiminut uudelleen vuodesta 1991 lähtien. Suomeen Round Table tuli vuonna 1948.
Kehitys Suomessa

Suomeen RT-liike tuli vuonna 1948 tanskalaisten avulla Ruotsin kautta. Suomen ensimmäinen RT-klubi perustettiin Helsinkiin. RT-1 Helsinki sai perustamiskirjan 22.4.1948, jota päivää pidetään suomalaisen RT-toiminnan vuosipäivänä. Kattojärjestö Round Table Suomi Finland eli RTSF sai perustamiskirjansa 8.5.1949. Silloin oli Helsingin lisäksi RT-klubit jo myös Turussa ja Tampereella.
Rauhallisen alun jälkeen Suomen RT-toiminta laajentui kiihtyvällä nopeudella:
| Vuosi | Klubien määrä |
| --- | --- |
1949: 3 klubia
1958: 13 klubia
1968: 62 klubia
1978: 92 klubia
1998: 120 klubia
2008: 119 klubia
2017: 112 klubia
Sisarjärjestöt

Ladies' Circle (LC) on 18-45-vuotiaiden naisten muodostama RT:n sisarjärjestö. Suomessa se toimii nimellä Ladies Circle Suomi Finland eli LCSF. LC-klubin jäseneksi voidaan kutsua 18-45-vuotias RT-jäsenen avo- tai aviopuoliso. Jäseneksi voidaan lisäksi kutsua muita 18-45 -vuotiaita naisia, jotka edustavat sellaista alaa tai harrastuspiiriä, joka ei ennestään ole klubissa edustettuna. LCSF:n kotisivut ovat osoitteessa: http://www.lcsf.fi/.
Old Tablers (OT) on yhdistys, jonne "potkitaan" 40 vuotta täyttänyt henkilö, joka on ollut mukana RT-toiminnassa. Suomessa toimii Old Tablers Suomi Finland eli OTSF. Yhdistykseen kuuluu yli 90 klubia ja niiden kautta jo yli 2000 jäsentä eri puolilla Suomea. OTSF:n kotisivut ovat osoitteessa: http://www.otsf.fi/.
Tangent Club (TC) on naisten Old Tablersia vastaava yhdistys, jonne LC-toiminnassa ollut sisar voi siirtyä 45-vuotisrajan tultua täyteteen. Suomessa se toimii nimellä Tangent Club Suomi Finlandin (TCSF). TCSF:n kotisivut ovat osoitteessa: http://www.tcsf.fi/.
Tapahtumatoiminta

Round Table ja sen sisarjärjestöt Ladies’ Circle, Old Tablers ja Tangent järjestävät vuosittain useita tapahtumia. Tapahtumat ovat useimmiten koko viikonlopun kestäviä tapahtumia, joihin osallistuu kauden aikana kaikista järjestöistä yhteensä noin 3 000 henkilöä. Järjestöt etsivät tapahtumiin yhteistyökumppaneita.
Peter Gowland

Peter Gowland (3. huhtikuuta 1916 – 17. maaliskuuta 2010) oli Yhdysvalloissa syntynyt ja työskennellyt valokuvaaja. Hän saavutti huomattavaa mainetta varsinkin glamourkuvillaan.
Gowlandin isä oli maineikas brittiläinen näyttelijä Gibson Gowland, joka esiintyi muun muassa Erich von Stroheimin Ahneudessa (1924). Myös Gowlandin äiti Sylvia Andrew oli pienten roolien näyttelijä. Peter Gowlandilla itselläänkin oli toistakymmentä elokuvaroolia, lähes kaikki nimettömänä, muun muassa Citizen Kanessa, mutta tärkeimmän elämäntyönsä hän teki valokuvaajana.
Gowland kehitti Gowlandflex-muotokuvakameran, jossa käytetään 4×5 tuuman filmiä. Sitä on käyttänyt muun muassa Annie Leibovitz.
Gowland avioitui 1941 Alice Adamsin kanssa.
Aiheesta muualla

Peter Gowland Internet Movie Databasessa. (englanniksi)
Petteri Putkiranta

Martti Jyrki Petteri Putkiranta (s. 1964 Helsinki) on suomalainen yritysjohtaja. Hän toimii Sanoma Media Finlandin uutis- ja featuremediayksikön liiketoimintajohtajana sekä Suomen Tietotoimiston ja Sanomalehtien liiton hallituksen puheenjohtajana.
Koulutukseltaan Putkiranta on diplomi-insinööri Teknillisestä korkeakoulusta. Aiemmin urallaan hän on työskennellyt muun muassa Nokian digitaalisten palveluiden parissa Yhdysvalloissa ja Aasiassa 1990- ja 2000-vuosikymmenillä. Hän aloitti Helsingin Sanomien digitaalisen liiketoiminnan kehittäjänä vuonna 2008.
Peugeot Kisbee

Peugeot Kisbee
Peugeot Kisbee on ranskalaisen Peugeot’n valmistama skootterimalli. Kisbeen sylinteritilavuus on vain 50 kuutiota, joten se luokitellaan mopediksi. Kisbeetä valmistetaan myös kevytmoottoripyörinä (125 cc).[lähde? ]
Tekniset tiedot:[lähde? ]
Iskutilavuus: 49 cc
Teho: 2,7 kw / 3,6 Hv
Kuivapaino: 85 kg
Vetotapa: hihnaveto tai variaattori
Phantasmagoria (videopeli)

| Phantasmagoria |
| --- | --- |

Kehittäjä:  Sierra On-Line
Julkaisija:  Sierra On-Line
Ohjaaja:  Peter Maris
Tuottaja:  Mark Seibert ja Roberta Williams
Suunnittelija:  Roberta Williams
Käsikirjoittaja:  Roberta Williams
Julkaistu:  1995
Lajityyppi:  seikkailupeli
Pelimuoto:  yksinpeli
Ikäluokitus:  ESRB: M  Virheellinen ESRB-arvo USK: 18
Alusta:  DOS, Mac OS, Sega Saturn, Windows
Jakelumuoto:  CD-ROM
Lisää peliartikkeleitaVideopelien teemasivulla
Phantasmagoria tai koko nimeltään Roberta Williams' Phantasmagoria on Sierra On-Linen kehittämä ja julkaisema seikkailupeli. Peli on julkaistu vuonna 1995 DOSille, Macintoshille ja Windowsille, sekä vuonna 1997 Sega Saturnille. Sega Saturn -versio julkaistiin vain Japanissa nimellä Phantasm.
Pelille on julkaistu myös seuraaja Phantasmagoria 2 (myös nimellä Phantasmagoria: A Puzzle of Flesh).
Pelaaminen

Peli on Roberta Williamsin kehittämä seikkailupeli, joka oli mullistava FMV-videon ja elävien näyttelijöiden yhdistämisessä peliin. Myöhempi historia on osoittanut FMV-videoiden päätyneen umpikujaan. Peli tähtäsi aikuismaiseen kauhutarinaan, joka poikkesi merkittävästi Williamsin aiemmin kehittämistä peleistä. Pelin heikoiksi kohdiksi jäivät tuotantoarvot ja vähäinen pelattavuus.
Taustat ovat tietokoneella tehtyä grafiikkaa, jonka päällä näyttelijät esitetään. Musiikki käyttää MIDI:ä.
Pelaaminen koostuu "hotspotien" klikkaamisesta kunnes videopätkä toistetaan. Pelaajalla on myös yksinkertainen inventaario muutamille esineille.
Tarina

Pelissä nuori pariskunta Donald Gordon ja Adrienne Delaney saapuvat eristyksissä olevaan kartanoon, jossa kummittelee. Adrienne tutkii kartanoa ja Donald joutuu ilkeän hengen riivaamaksi.
Vastaanotto

Peli on saanut GameSpotin arvostelussa arvosanaksi 6/10. Arvostelussa mainittiin että peli ei ole haastava kokeneille pelaajille, hahmot ovat heikkoja, väkivalta liioiteltua ja käsikirjoitus laimea. Pelin grafiikat saivat kehuja. Suosion syyksi arvioitiin saavutettavuus aloittelijoille sekä Sierran markkinointi.
Aiheesta muualla

Roberta Williams' Phantasmagoria MobyGamesissa (englanniksi)
Phantasmagoria (videopeli) Internet Movie Databasessa (englanniksi)
Petteri Pulkkinen

Petteri Markus Pulkkinen (s. 10. toukokuuta 1973 Ylöjärvi) on entinen suomalainen pikajuoksija ja 400 metrin aitajuoksija. Hän edusti Ylöjärven Urheilijoita, ja häntä valmensi Pentti Pulkkinen.
Pulkkinen selviytyi 19-vuotiaiden EM-kilpailuissa Thessalonikissa 1991 toisiin alkueriin 400 metrin aitajuoksussa. Hän kuului lisäksi Suomen joukkueeseen, joka sijoittui kuudenneksi 4 × 100 metrin viestissä ajalla 41,23 s. Saman ikäluokan MM-kilpailuissa Soulissa 1992 hän karsiutui 400 metrin aitajuoksun alkuerissä. Aikuisten arvokilpailuihin hän osallistui pitkällä aitamatkalla Helsingin 1994 EM-, Göteborgin 1995 MM- ja Budapestin 1998 EM-kilpailuissa karsiutuen joka kerta alkuerissä.
Pulkkinen edusti Suomea aikuisten maaotteluissa ja Euroopan cupin kilpailuissa vuosina 1994−1998. Hän sijoittui Turussa 1995 toiseksi Euroopan cupin I-divisioonan 400 metrin aitajuoksussa 22-vuotiaiden Suomen ennätysajalla 49,85 s. Samoissa kilpailuissa hän kuului Suomen voitokkaaseen 4 × 400 metrin viestijoukkueeseen. Elokuussa 1998 hän voitti Helsingissä 400 metrin aitojen maaottelujuoksun. Hän voitti samassa lajissa lisäksi 22-vuotiaiden Euroopan cupin kilpailun Lillehammerissa 1994.
Pulkkinen voitti 400 metrin aitojen Suomen mestaruuden Lapualla 1995 ajalla 50,99 s ja Oulussa 1998 tuloksella 51,39. SM-hopeaa hän sai Tampereella 1996 ja SM-pronssia Tuusulassa 1994. Lisäksi hän sai SM-hopeaa 400 metrin juoksussa Lappeenrannassa 1997. Sisäratojen SM-kilpailuissa hän voitti kultaa 300 metrin aitajuoksussa 1992, 1995 ja 1996.
Pirunvuoren hiidenkirnu

Halikon Vartsalan hiidenkirnu on Salon Halikossa sijaitseva hiidenkirnu, jonka läpimitta on noin 2,5 metriä ja syvyys 5,5 metriä. Hiidenkirnu sijaitsee Pirunvuorentien päästä lähtevän polun varrella ja sinne on hyvät opasteet Nuottamäentieltä alkaen. Pirunvuorentien päässä vasemmalla on pirunpeltoa.
Hiidenkirnu Johanna Amnelinin kuvaamana keväällä 2014
Pirunpeltoa Johanna Amnelinin kuvaamana keväällä 2014
Petteri Piironen

Petteri Piironen (s. 10. joulukuuta 1976 Imatra) on suomalainen keihäänheittovalmentaja. Hän on valmentanut muun muassa Toni Kuuselaa, Teemu Narvia, Teemu Wirkkalaa, Sami Peltomäkeä, Sofi Flinkiä, Julius Yegoa ja Ihab Abdelrahman El Sayedia.
Piironen toimii Kuortaneen urheiluopistolla keihäänheiton lajivalmentajana. Urheiluopisto on Kansainvälisen yleisurheiluliiton keihäänheiton kehityskeskus, ja siellä käy heittäjiä valmennettavana IAAF:n myöntämien stipendien turvin. Järjestelyn myötä Piironen on ollut kehittämässä sellaistenkin heittäjien tekniikkaa, jotka eivät ole kotoisin tyypillisistä keihäänheittomaista. Esimerkiksi Julius Yego on kenialainen ja Ihab Abdelrahman El Sayed egyptiläinen. Yegosta tuli Lontoon olympialaisissa 2012 ensimmäinen keihäänheiton olympiafinaaliin selviytynyt kenialainen. Ennen Lontoon olympiakisoja hän oli harjoitellut Suomessa kolme kuukautta.
Keihäänheiton valmentamisen lisäksi Piironen työskenteli 2014–2016 jääkiekkoseura Tampereen Ilveksen fysiikkavalmentajana. Nuoruudessaan hän pelasi jääkiekkoa Imatran Ketterässä. Piirosen oma keihäsennätys on 76,38 metriä, jonka hän heitti Pieksämäellä 19. elokuuta 1995. Keihäänheittovalmennuksessa hän on nimennyt oppi-isäkseen Kari Ihalaisen.
Piironen valittiin vuoden 2015 valmentajaksi Suomen Urheilugaalassa.
Piirosen valmennettava Abdelrahman antoi vuonna 2016 positiivisen dopingnäytteen ja sai helmikuussa 2017 kahden vuoden kilpailukiellon. Piironen ei ole ollut tietoinen mahdollisesta dopingin käytöstä. Elokuussa 2016 juuri ennen Rion olympialaisia Piironen ilmoitti lopettaneensa Abdelrahmanin ja Yegon valmentamisen ja keskittyvänsä jatkossa vain suomalaisten valmentamiseen.
Piikkisilmät

| Piikkisilmät |
| --- | --- |
 Piikkisilmälaji
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Karppikalat Cypriniformes
Heimo::  Piikkinuoliaiset Cobitidae
Suku::  Piikkisilmät  Pangio  Blyth, 1860
Katso myös
   Piikkisilmät Wikispeciesissä   Piikkisilmät Commonsissa 
Infobox OKNimi-testi OK: 
Piikkisilmät (Pangio) ovat Kaakkois-Aasiasta kotoisin olevia hoikkia piikkinuoliaisten heimon karppikaloja. Eräät lajit ovat akvaarioissa suosittuja pohjakaloja.
Piikkisilmien ruumiinmuoto on matomaisen luikero. Suomalainen nimi viittaa silmän alla sijaitsevaan lyhyeen puolustautumispiikkiin, joka on esiin käännettävissä kuin linkkuveitsen terä. Naaraista kasvaa ympärysmitaltaan paksumpia kuin koiraista. Piikkisilmiin kuuluu sekä tiikerimäisen raidallisia että yksivärisen ruskeita lajeja. Siaminpiikkisilmä on yleensä siten raidallinen, että tummat raidat hallitsevat.
Lajeja suvussa tunnetaan noin 34. Niistä 16 elää Sundasaarilla.[lähde? ]
Piikkisilmiä tavataan usein suurina parvina. Ne liikkuvat lähinnä öisin ja syövät matoja ja detritusta.
Akvaariokalana

Piikkisilmät ovat pitkäikäisiä, mutta akvaariossa vain harvoin lisääntyviä. Ne kaikki karttavat kirkasta valoa ja tarvitsevat akvaariossa piilopaikoikseen vaikkapa kiviluolia, puunjuurakoita tai kasvitiheiköitä. Piikkisilmille riskejä ovat liian terävä pohjasora, josta voi levitä bakteeritartuntoja kalojen viiksiin, sekä imeytyminen suodattimen imuputkeen. Piikkisilmät ovat tarkkoja etsimään ruuanmurusia pohjasta.
Lajit

Piikkisilmien sukuun kuuluu 34 lajia:
Nauhapiikkisilmä (Pangio agma)
Pikkupiikkisilmä (Pangio alcoides)
Täpläpiikkisilmä (Pangio alternans)
Pangio ammophila
Ankeriaspiikkisilmä (Pangio anguillaris)
Pangio apoda
Pangio atactos
Pangio bitaimac
Pangio borneensis
Satulapiikkisilmä (Pangio cuneovirgata)
Käärmepiikkisilmä (Pangio doriae)
Pangio elongata
Ruostepiikkisilmä (Pangio filinaris)
Pangio fusca
Intianpiikkisilmä (Pangio goaensis)
Pangio incognito
Piikkisilmä (Pangio kuhlii)
Pangio lidi
Pangio longimanus
Pangio longipinnis
Pangio lumbriciformis
Kiilapiikkisilmä (Pangio malayana)
Juovapiikkisilmä (Pangio mariarum)
Pangio muraeniformis
Siaminpiikkisilmä (Pangio myersi)
Tummapiikkisilmä (Pangio oblonga)
Ruskopiikkisilmä (Pangio pangia)
Pilkkupiikkisilmä (Pangio piperata)
Viirupiikkisilmä (Pangio pulla)
Jaavanpiikkisilmä (Pangio robiginosa)
Aaltopiikkisilmä (Pangio semicincta)
Marmoripiikkisilmä (Pangio shelfordii)
Pangio signicauda
Laikkupiikkisilmä (Pangio superba )
Pikkuentente

| Pikkuentente |
| --- | --- |

Perustettu:  1921
Lakkautettu:  1938
Tyyppi:  sotilasliitto
Jäsenet:   Jugoslavia  Tšekkoslovakia  Romania
Infobox OKNimi-testi OK: 
Pikkuentente oli Tšekkoslovakian, Romanian ja Jugoslavian välinen poliittis-sotilaallinen liitto maailmansotien välisenä aikana. Se perustui sarjaan vuosina 1920 ja 1921 solmittuja sopimuksia. Pikkuententen tarkoituksena oli suojella kyseisten maiden alueellista koskemattomuutta sekä poliittista riippumattomuutta. Se oli suunnattu varsinkin Unkaria vastaan, joka oli Trianonin rauhassa menettänyt suuria alueita kaikille kolmelle mainitulle valtiolle ja oli halukas saamaan ne takaisin. Tarkoituksena oli myös estää Habsburgien hallitsijasuvun valtaanpaluu. Pikkuententen loivat Tšekkoslovakian ulkoministeri Eduard Beneš ja Romanian ulkoministeri Take Ionescu.
Pikkuentente-maiden johtajia koolla Bukarestissa vuonna 1936. Kuvassa vasemmalta Romanian kruununprinssi Mikael, Tšekkoslovakian presidentti Eduard Beneš, Romanian kuningas Kaarle II, Jugoslavian prinssihallitsija Paul ja Romanian prinssi Nikolai.
Pikkuententen muodostivat Tšekkoslovakian ja Jugoslavian puolustussopimus 14. elokuuta 1920, Tšekkoslovakian ja Romanian sopimus 23. elokuuta 1921 sekä Jugoslavian ja Romanian sopimus 7. kesäkuuta 1921.
1920-luvun aikana pikkuententen valtiot pyrkivät kehittämään taloudellista ja poliittista yhteistyötä. Ne solmivat kaikki myös liiton Ranskan kanssa. Luodakseen vastavoiman pikkuententelle Unkarin pääministeri István Bethlen solmi vuonna 1927 liiton Italian kanssa.
Vuonna 1933 pikkuententen maat perustivat pysyvän sihteeristön ja pysyvän neuvoston, joka muodostui kolmesti vuodessa kokoontuneista jäsenvaltioiden ulkoministereistä. Käytännössä kolmen valtion ulkopolitiikka alkoi kuitenkin etääntyä toisistaan. Tähän vaikutti Saksan voimistuminen sekä Ranskan vaikutuksen heikkeneminen. Huhtikuussa 1937 itsensä Saksan uhkaamaksi kokenut Tšekkoslovakia pyysi, että muut pikkuententen maat sitoutuisivat antamaan täyden sotilaallisen tuen hyökkäyksen kohteeksi joutuneelle jäsenmaalle. Romania ja Jugoslavia kuitenkin kieltäytyivät antamasta sitoumusta, minkä seurauksena liitto menetti merkityksensä. Pikkuentente hajosi lopullisesti Saksan miehittäessä Tšekkoslovakialle kuuluneet Sudeettialueet syyskuussa 1938.
Aiheesta muualla

Kuvia tai muita tiedostoja aiheesta Pikkuentente Wikimedia Commonsissa
SSX (pelisarja)

| SSX |
| --- | --- |
Julkaisija:  Electronic Arts
Lajityyppi:  urheilupeli
Ensijulkaisu:  SSX (2000)
Aiheesta muualla
MobyGames
Lisää peliartikkeleitaVideopelien teemasivulla
SSX (Snowboard Supercross) on Electronic Artsin julkaisema lumilautailuaiheinen urheilupelisarja PlayStation 2:selle, N-Gagelle ja Wiille. Sarjan ensimmäinen osa, SSX, julkaistiin vuoden 2000 lokakuussa.
Pelit > PlayStation 2

SSX (2000)
SSX Tricky (2001)
SSX 3 (2003)
SSX On Tour (2005)
Pelit > N-Gage

SSX Out of Bounds (2005)
Pelit > Wii

SSX Blur (2006)
Pelit > Xbox 360

SSX (2012)
Pelit > PlayStation 3

SSX (2012)
Aiheesta muualla

Pelisarja MobyGamesissä (englanniksi)
SSX Tricky:n kotisivu
SSX 3:n kotisivu
SSX On Tourin kotisivu (Arkistoitu – Internet Archive)
SSX Blurin kotisivu